Ministru kabineta rīkojuma projekta “Par Ministru kabineta 2008.gada 2.decembra rīkojuma Nr.752 „Par Latvijas mazo un vidējo komersantu mikrokreditēšanas programmu” atzīšanu par spēku zaudējušu” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekta mērķis ir atzīt par spēku zaudējušu Ministru kabineta 2008. gada 2. decembra rīkojumu Nr. 752 „Par Latvijas mazo un vidējo komersantu mikrokreditēšanas programmu”, jo programma savu mērķi ir sasniegusi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts sagatavots pamatojoties uz to, ka Latvijas mazo un vidējo komersantu mikrokreditēšanas programma savu mērķi ir sasniegusi un tika noteikts programmas beigu termiņš. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Ministru kabineta 2008. gada 2. decembra rīkojumam Nr. 752 „Par Latvijas mazo un vidējo komersantu mikrokreditēšanas programmu” (turpmāk – Rīkojums Nr. 752) ir izveidota Latvijas mazo un vidējo komersantu mikrokreditēšanas programma (turpmāk – Programma), Finanšu ministrija ir noteikta kā atbildīgā institūcija programmas īstenošanā un izveidota programmas vadības komiteja, kuras sastāvā ir Finanšu ministrijas, Ekonomikas ministrijas, Labklājības ministrijas, Valsts kancelejas, Latvijas Darba devēju konfederācijas, akciju sabiedrība „Attīstības finanšu institūcija Altum” (līdz 2014.gada 1.janvārim valsts akciju sabiedrība „Latvijas Hipotēku un zemes banka”) (turpmāk - Altum) un Latvijas Kooperatīvo krājaizdevu sabiedrību savienības pārstāvji. Programmas mērķis ir ieviest mazo un vidējo komersantu un pašnodarbināto personu mikrokreditēšanas mehānismu un veicināt mikrokredītu pieejamību neliela biznesa uzsākšanai un attīstīšanai.Mikrokredīti, atbilstoši Programmas mērķim, tika piešķirti biznesa projektiem – nelielām investīcijām un apgrozāmajiem līdzekļiem visā Latvijas teritorijā. Atbilstoši Programmas noteiktajiem rezultatīvajiem rādītājiem tika pieņemts, ka tās darbības laikā aizdevumus kopumā saņems 300 pašnodarbinātās personas un mikro uzņēmumi savas darbības uzsākšanai vai attīstībai. Programmas īstenošana tika uzsāka 2009. gada 16. februārī un tās darbības beigu termiņš, saskaņā ar Rīkojumu Nr. 752, tika noteikts 2019. gada 31. decembris.Altum Programmas ietvaros ir piešķīris komersantiem un pašnodarbinātām personām 395 aizdevumus par kopējo summu 1 532 433 *euro*, t. sk., izsniegti 387 aizdevumi par 1 494 015 *euro*, atmaksāti 309 aizdevumi 1 275 278 *euro* apmērā un zaudējumos norakstīti 78 aizdevumi par kopējo apjomu 218 736 *euro*. Visā Programmas darbības laikā[[1]](#footnote-1) pēc mikrokredītiem bija vērojams noturīgs pieprasījums no mikro uzņēmumu puses, komersanti un pašnodarbinātās personas pamatā lēmumus balstīja uz savas iespējas aizņemties un projekta ieviešanas laika izvērtēšanu, ko apliecina atšķirība starp piešķirtajiem un izsniegtajiem aizdevumiem, savukārt atbilstība Programmai tika vērtēta, balstoties uz kredītspējas un biznesa saimnieciskās darbības pamatotības analīzi.Aktīva mikrokreditēšana šobrīd tiek veikta atbilstoši šādu valsts atbalsta programmu nosacījumiem:- 2011. gada 6. septembra Ministru kabineta noteikumi Nr. 698 “Noteikumi par mikroaizdevumiem un grantiem Latvijas un Šveices sadarbības programmas individuālā projekta "Mikrokreditēšanas programma" ietvaros”; - 2016. gada 31. maija Ministru kabineta noteikumi Nr. 328 “Noteikumi par mikroaizdevumiem un starta aizdevumiem”; - 2018. gada 24. jūlija Ministru kabineta noteikumi Nr. 446 "Noteikumi par lauksaimniecības, lauku un zivsaimniecības saimnieciskās darbības veicēju aizdevumu programmu". Tā kā Programma savu apakšmērķi par mikrokreditēšanas sistēmas modeļa izstrādi ir pilnībā sasniegusi, jo ar Programmas palīdzību ir realizēti mikrokredītu projekti visā Latvijas teritorijā, mikrokredīti ir atmaksāti un izpildīts Ministru kabineta 2019. gada 29. janvāra sēdes protokola nr.4 16.§ (TA-2528) 2.punktā dotais uzdevums par Aizdevuma fonda uzkrāto atlikušo līdzekļu izlietošanu, tādēļ ir nepieciešams atzīt par spēku zaudējušu Ministru kabineta 2008. gada 2. decembra rīkojuma Nr. 752 „Par Latvijas mazo un vidējo komersantu mikrokreditēšanas programmu”.  |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Altum administrēto finanšu instrumentu programmu atbalsta saņēmēji.  |
| 2. | Tiesiskā regulējuma ietekme uz tautsaimniecību un administratīvo slogu | Normatīvā regulējuma atzīšanu par spēku zaudējušu nodrošinās neitrālu ietekmi uz tautsaimniecību un nepalielinās Altum administrēto programmu īstenošanas slogu. |
| 3. | Administratīvo izmaksu monetārs novērtējums | Normatīvā regulējuma, Ministru kabineta 2008. gada 2. decembra rīkojuma Nr. 752 „Par Latvijas mazo un vidējo komersantu mikrokreditēšanas programmu”, atcelšana neparedz papildu administratīvās izmaksas un neradīs papildu slogu valsts budžetam. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pieņemtais rīkojums tiks publicēts Latvijas Vēstnesī un tādējādi sabiedrība tiks informēta. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Ekonomikas ministrija, Labklājības ministrija, Valsts kanceleja, Latvijas Darba devēju konfederācija, akciju sabiedrība „Attīstības finanšu institūcija Altum” un Latvijas Kooperatīvo krājaizdevu sabiedrību savienība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiks turpināta nodrošināt Altum finanšu instrumentu programmu īstenošanas kārtība, nodrošinot konsultāciju procesu finanšu instrumentu programmu izstrādē un īstenošanas uzraudzībā ar konsultatīvajā padomē pārstāvēto institūciju un biedrību un nodibinājumu un komersantus pārstāvošo organizāciju loku. |
| 3. | Cita informācija | Nav |

Finanšu ministrs J.Reirs

Guntis Puķītis,

e-pasts: guntis.pukitis@fm.gov.lv

1. http://tap.mk.gov.lv/lv/mk/tap/?pid=40466773&mode=mk&date=2019-01-29 [↑](#footnote-ref-1)